ئۆلیڤیا کۆلمەن

ئۆلیڤیا کۆلمەن (لە دایکبووی ٣٠ی کانوونی دووەمی ١٩٧٤) خانمەکتەری ئینگلیزە. ئەو لەماوەی کارکردنیدا، چەند خەڵاتێکی بردووەتەوە، لە نێویاندا جارێک خەڵاتی ئۆسکار، سێ جار خەڵاتی گۆڵدن گلۆب، سێ جار خەڵاتی فیلمی ئەکادیمیای بریتانی، دوو جار خەڵاتی ئێمی پڕایم تایم، یەک جار خەڵاتی سکرین ئەکتەرز گیلد، ھەروەھا چوار جار خەڵاتی فیلمی سەربەخۆی بەریتانی.

ئۆلیڤیا لە ساڵی ٢٠٠٦، وەک ئەکتەری پاڵپشت لە فیلمی Confetti دەرکەوت. ئەو لە ساڵی ٢٠١٨، لە فیلمی (The Favourite) بەشداریکرد، کە تێیدا ڕۆڵی ئان شاژنی بریتانیای مەزنی گێڕا، بەھۆی ئەم فیلمەوە خەڵاتی ئۆسکاری بۆ باشترین خانمەئەکتەر پێدرا. ھەر بەھۆی ئەم فیلمەوە خەڵاتەکانی گۆڵدن گلۆبی وەک باشترین خانمەئەکتەر بۆ فیلمی کۆمێدی-میوزیکاڵ، ھەروەھا خەڵاتی فیلمی ئەکادیمیای بریتانی وەک باشترین خانمەئەکتەر بەڕۆڵی سەرەکی پێدرا.

کۆلمان جگە لە فیلمی سینەمایی لە چەندین بەرنامە و زنجیرەی تەلەفیزیۆنیی و شانۆگەرییەک لە لەندەن بەشداربووە.

ئۆلیڤیا کۆلمەن لە ساڵی ٢٠١٩، لە زنجیرەی تۆڕی نێتفلێکس (The Crown)، ڕۆڵی شاژنە ئێلیزابێتی دووەمی گێڕا. خەڵاتی مێدالیای لەلایەن دەسەڵاتی شاھانەی بەریتانیا پێدراوە.

 ژیانی تاکەکەسی 
لە ئابی ٢٠٠٣، کۆلمان لەگەڵ ئێد سینکلێر ھاوسەرگیری کرد، بەیەکەوە خاوەنی سێ منداڵن. ئەوان لە باشووری لەندەن دەژین.

 سەرچاوەکان 

پۆل:براوەکانی خەڵاتی ئۆسکاری باشترین خانمەئەکتەر
پۆل:زیندووان
پۆل:لەدایکبووانی ١٩٧٤
پۆل:خانمەکتەرە ئینگلیزەکانی سەدەی بیستەم
پۆل:خانمەکتەرە ئینگلیزەکانی سەدەی ٢١ەم
پۆل:باشترین خانمەکتەران لە بردنەوەی خەڵاتی ئەکادیمیای بەریتانی بافتا (تەلەڤیزیۆن)
پۆل:ھەڵگرانی نیشانی ئیمپراتۆریەتی بەڕیتانی بە پلەی فەرماندە
پۆل:خانمەکتەرانی فیلمی ئینگلیزی
پۆل:خانمەکتەرانی سەر ستەیجی ئینگلیزی
پۆل:خانمەکتەرانی تەلەڤیزیۆنی ئینگلیز
پۆل:کوپی ڤۆلپی بۆ باشترین خانمەکتەران
پۆل:براوەکانی خەڵاتی بافتای باشترین خانمەکتەر
پۆل:خانمەکتەرانی لەندەن